ЕўраБеларусь

**Міжнародны кансорцыум «ЕўраБеларусь»** — аб’яднанне дзеячаў і арганізацый грамадзянскай супольнасці Беларусі і шэрагу еўрапейскіх краін, якія ставілі за мэту стымуляванне і падтрымку праеўрапейскага развіцця Беларусі як паўнапраўнага суб’екта еўрапейскіх адносін на ўсіх магчымых узроўнях. Дзейнічаў у 2007—2019 гадах.

## Гісторыя 
### Група «Разам» 
У снежні 2004 года ўзнікла грамадзянская ініцыятыва лідараў і актывістаў беларускіх недзяржаўных арганізацый (НДА), якія напярэдадні прэзідэнцкіх выбараў 2006 года выступілі з прапановай аб неабходнасці дасягнення адзінага бачання і разумення ролі апазіцыйных палітычных партый і прадэмакратычных грамадскіх арганізацый у будучай палітычнай кампаніі, а таксама выпрацоўкі агульнай стратэгіі дзеянняў падчас яе. З гэтай мэтай імі было ініцыявана правядзенне  (АДГ) пад кіраўніцтвам метадолага Уладзіміра Мацкевіча. Падчас падрыхтоўкі да мерапрыемства грамадзянская ініцыятыва прыняла назву — група «Разам». Ад пачатку ў яе ўваходзіла да 20 лідараў беларускіх НДА (у тым ліку маладзёжных, адукацыйных, сацыяльных, экалагічных), якія, збольшага, раней не супрацоўнічалі з палітычнымі партыямі ў межах палітычных кампаній.

Арганізацыйна-дзейнасная гульня з назвай «Распрацоўка пераможнай палітычнай стратэгіі для Беларусі: сцэніраванне, праектаванне і праграмаванне» адбылася 27 сакавіка — 3 красавіка 2005 года ў Кіеве (Украіна). Яе вынікам стала выпрацоўка стратэгічнай прапановы (т. зв. «Стратэгія-2006»), якая ўяўляла сабой паслядоўны план дзеянняў усіх дэмакратычных сіл па актывізацыі грамадства і ажыццяўленні негвалтоўнай змены палітычнага рэжыму ў сітуацыі выбарчай кампаніі 2006 года.

«Стратэгія-2006» была прэзентавана ўлетку 2005 года, і група «Разам» паставіла сабе за мэту спрыянне аб’яднанню апазіцыйных палітычных сіл з нагоды рэалізацыі гэтай стратэгічнай прапановы — у прыватнасці, была пасярэднікам у перамовах паміж Уладзімірам Мацкевічам як галоўным распрацоўшчыкам стратэгіі і Аляксандрам Мілінкевічам як патэнцыйным адзіным кандыдатам у прэзідэнты ад дэмакратычных сіл. Па выніках перамоў у жніўні 2005 года «Стратэгія-2006» была ўхвалена Аляксандрам Мілінкевічам, але не прынята да дзеяння яго камандай.

### Заснаванне кансорцыума і разгортванне дзейнасці 
Утварэнню Міжнароднага кансорцыума «ЕўраБеларусь» папярэднічаў працяг шчыльнага супрацоўніцтва Уладзіміра Мацкевіча і аднаўлённага ім пасля кіеўскай АДГ Агенцтва гуманітарных тэхналогій (АГТ) з шэрагам лідараў НДА, якія ўтваралі былую групу «Разам». Супрацоўніцтва, у прыватнасці, разгортвалася ў такіх сферах, як паляпшэнне якасці жыцця і развіццё мясцовых супольнасцей, грамадзянская адукацыя і, нарэшце, арганізацыя дзеянняў грамадзянскай супольнасці ў працэсах еўрапеізацыі Беларусі.

Заснаванне Міжнароднага кансорцыума «ЕўраБеларусь» як некамерцыйнага аб’яднання юрыдычных і прыватных асоб адбылося ў 2007 годзе — у сітуацыі, калі пачалося назірацца паляпшэнне адносін паміж Беларуссю і Еўрапейскім Саюзам і як след разумення лідарамі НДА, якія да таго часу ўжо мелі вялікі досвед міжнароднага супрацоўніцтва, неабходнасці ўзмацнення важкасці голасу і ўплыву НДА на ўзроўні беларускага грамадства і еўрапейскіх структур.

Першапачаткова кансорцыум быў створаны ў якасці інфраструктурнага кампанента праекта некамерцыйнай арганізацыі «Еўрапейскі Дом» (*Det Europæiske Hus*, Данія) з тэхнічнай мэтай развіцця інтэрнэт-пляцоўкі *EuroBelarus.Info* па заканчэнні рэалізацыі праекта «Падтрымка развіцця патэнцыялу і сеткавага ўзаемадзеяння мясцовых органаў улады і грамадскіх аб’яднанняў у Рэспубліцы Беларусь», фундаванага Еўрапейскай камісіяй, Таццяна Пашавалава і Лінэ Фрыдэнсберг Петэрсэн.

У сярэдзіне 2008 года асноўнае кола заснавальнікаў кансорцыума вырашыла пашырыць праграму дзейнасці і запрасіла да супрацоўніцтва шырэйшы спектр арганізацый, якія падзяляюць ідэю праеўрапейскага развіцця Беларусі як паўнапраўнага суб’екта еўрапейскіх адносін.

У 2010 годзе, як вынік развіцця супрацоўніцтва ў межах Міжнароднага кансорцыума «ЕўраБеларусь», яго ўдзельнікі прынялі ў якасці доўгатэрміновай праграмы сваёй дзейнасці распрацаваную Уладзімірам Мацкевічам праграму культурнай палітыкі, у якой ставіцца на мэце пераўтварэнне Беларусі ад савецкай рэспублікі да сучаснай незалежнай еўрапейскай дзяржавы.

З 2012 года Міжнародны кансорцыум «ЕўраБеларусь» быў сталым сябрам  (*Association of Local Democracy Agencies*, *ALDA*).

У 2019 годзе «ЕўраБеларусь» спыніла існаванне як кансорцыум.

## Кіраўніцтва і структура 
Кіраўніком Міжнароднага кансорцыума «ЕўраБеларусь» з’яўляўся Улад Вялічка).

З 2011 года кансорцыум меў выбарны орган — Раду. Першым яе кіраўніком цягам пяці гадоў быў Уладзімір Мацкевіч:

* Міжнародная няўрадавая арганізацыя «EuroBelarus» — зарэгістраванае ў 2009 годзе ў Літве міжнародная некамерцыйная арганізацыя;
* Цэнтр еўрапейскай трансфармацыі — беларускі незалежны аналітычны цэнтр (), заснаваны Міжнароднай НДА «EuroBelarus» у 2010 годзе;
* Агенцтва гуманітарных тэхналогій (Беларусь) — нефармальны філасофска-метадалагічны гурток, які аб’ядноўвае калег і вучняў філосафа і метадолага Уладзіміра Мацкевіча, у межах якога вядзецца сумесная работа па развіцці канцэптуальных і метадалагічных ідэй праграмы культурнай палітыкі для Беларусі і гуманітарных тэхналогій;
* Грамадскае аб’яднанне «Цэнтр сацыяльных інавацый» (Беларусь);
* Грамадскае аб’яднанне «Адукацыйны цэнтр „ПОСТ“» (Беларусь);
* Фонд развіцця прававых тэхналогій (Украіна)/Асветніцкая ўстанова «Цэнтр прававой трансфармацыі» (Беларусь);
* Грамадскае аб’яднанне «Экадом» (Беларусь);
* Асветніцкае грамадскае аб’яднанне «Фонд імя Льва Сапегі» (Беларусь);
* Грамадскае аб’яднанне «Беларуская арганізацыя працоўных жанчын» (Беларусь);
* Грамадскае аб’яднанне «Рэспубліканская асацыяцыя інвалідаў-калясачнікаў» (Беларусь);
* Ліберальны саюз адукацыі дарослых (*Liberal Oplysninger Forbund*, Данія);
* «Еўрапейскі Дом» (*Det Europæiske Hus*, Дания);
* Фонд SEED (*The SEED Foundation*, Нідэрланды).

У ліпені 2011 года створана Служба інфармацыі «ЕўраБеларусі», і сайт *EuroBelarus.Info* да 2017 года дзейнічаў як інфармацыйны рэсурс, які асвятляе тэматыку развіцця беларускай грамадзянскай супольнасці і беларуска-еўрапейскіх адносін.

## Місія і задачы 
У якасці місіі Міжнароднага кансорцыума «ЕўраБеларусь» заяўляў: стымуляванне і падтрымка праеўрапейскага развіцця Беларусі як паўнапраўнага суб’екта еўрапейскіх адносін на ўсіх магчымых узроўнях, а таксама развіццё, фарміраванне і прасоўванне пазіцыі грамадзянскай супольнасці як роўнага, кампетэнтнага і прадстаўнічага суб’екта ў беларускім грамадстве і беларуска-еўрапейскім супрацоўніцтве на аснове ідэй і прынцыпаў праграмы культурнай палітыкі і Еўрапейскай Хартыі актыўнай грамадзянскасці (*European Charter of Active Citizenship*). У студзені 2016 года Улад Вялічка ў другі раз быў абраны сустаршынёй Кіруючага камітэта ФГС УП, Міжнароднай PhD-праграмы (дактарантуры) для Беларусі, Біржы арганізацыйнага развіцця ды інш.

## Крыніцы 
Катэгорыя:Грамадскія арганізацыі Беларусі
Катэгорыя:Беларускія грамадскія арганізацыі
Катэгорыя:Арганізацыі Беларусі